АҞӘА, мшаԥы 5 – Sputnik. Афотоцәыргақәҵа "Абхазия в фокусе – 2021" гран-при ианашьахеит ателеканал "Абаза-ТВ" авидеооператор Едуард Ежов ҳәа Sputnik иазеиҭалҳәеит апроект анапхгаҩы, автор Фаина Кондратева.
Афотоеицлабра аихшьалақәа рыла афотоцәыргақәҵа аартра мҩаԥысит лаҵара 5 рзы Ацәыргақәҵатә зал хадаҿы. Арахь иааган 76 фотосахьа, аноминациақәа: "Ажәабжьқәа", "Есҽнытәи аԥсҭазаара", "Иааҳакәыршаны иҟоу аԥсабара", "Ҳаамҭазтәи ауаҩы ипортреҭ" рыла.
Ежов иажәақәа рыла, аицлабра далахәхарц иԥшәма лоуп ихы иҭазгалаз. Ажиури рахь Едуард 15 фотосахьа наишьҭит. Аиҳарак аԥсабара асахьақәа.
- Афотоцәыргақәҵа "Абхазия в фокусе-2021" гран-при занашьоу ихьӡ ҳәоуп© Foto / Эдуард Ежов
- Афотоцәыргақәҵа "Абхазия в фокусе-2021" гран-при занашьоу ихьӡ ҳәоуп© Foto / Эдуард Ежов
- Афотоцәыргақәҵа "Абхазия в фокусе-2021" гран-при занашьоу ихьӡ ҳәоуп© Foto / Эдуард Ежов
- Афотоцәыргақәҵа "Абхазия в фокусе-2021" гран-при занашьоу ихьӡ ҳәоуп© Foto / Эдуард Ежов
- Афотоцәыргақәҵа "Абхазия в фокусе-2021" гран-при занашьоу ихьӡ ҳәоуп© Foto / Эдуард Ежов
"Аноминациаҿы сшаиааиз здыруан, аха гран-при соуеит ҳәа сыҟамызт. Ҳәарада, аиааира агәахәара ду унаҭоит. Асеиԥш иҟоу аицлабрақәа заҟа ирацәоу аҟара ибзиоуп. Ауаа акы аԥҵара ргәадырԥхоит", - иҳәоит иара.
Едуард изы афотоҭыхра макьана хоббиуп. Иҭахуп арҿиара иԥсҭазаараҿы аҭыԥ ду ааннакыларц.
Аноминациа "Ҳаамҭазтәи ауаҩы ипортреҭ" аҟны аиааира лгеит ажурналист, афотоҭыхыҩ Елиа Ҵышәԥҳа, аноминациа "Ажәабжьқәа" аҿы – афотоҭыхыҩ Ельза Чанԥҳа, аноминациа "Иааҳакәыршаны иҟоу аԥсабара" аҟны ателеканал Абаза-ТВ аоператор Едуард Ежов, аноминациа "Есҽнытәи аԥсҭазаара" аҟны – авидеооператор Давид Чакабелиа, аноминациа "Амобилтә фотосахьа" аҟны – Анатоли Качалов.
Ажиури иалахәуп: асахьаҭыхыҩ Витали Џьениа, афоторепортиор Павел Волков, афотоҭыхыҩцәа Сергеи Лидов, Наталиа Лидова, арежиссер Инар Нарманиа, афотожурналист Амина Џьонуаԥҳа, франциатәи афотоҭыхыҩ Тьерри Кергроак, Асида Аҳәԥҳа.
Афотоцәыргақәҵа еиҿкаауп афонд "Амшреи" Аԥсны акультура аминистрреи рфинанстә цхыраарала.